CELEX: 32011R1292
Language: lt
Date: 2011-12-09 00:00:00
Title: 2011 m. gruodžio 9 d. Komisijos įgyvendinimo reglamentas (ES) Nr. 1292/2011, kuriuo iš dalies keičiamas Reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA)

13.12.2011   
            
            
               LT
            
            
               Europos Sąjungos oficialusis leidinys
            
            
               L 329/1
            
         KOMISIJOS ĮGYVENDINIMO REGLAMENTAS (ES) Nr. 1292/2011
   2011 m. gruodžio 9 d.
   kuriuo iš dalies keičiamas Reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (1) (toliau – IPA reglamentas), ypač į jo 3 straipsnio 3 dalį,
   kadangi:
   
               (1)
            
            
               2007 m. birželio 12 d. Komisijos reglamentu (EB) Nr. 718/2007, įgyvendinančiu Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (2), nustatomos išsamios IPA reglamento įgyvendinimo taisyklės;
            
         
               (2)
            
            
               Reglamento (EB) Nr. 718/2007 nuostatos dėl veiklos sąnaudų atitikties reikalavimams turėtų būti suderintos su bendraisiais susitarimais, sudarytais su tarptautinėmis organizacijomis;
            
         
               (3)
            
            
               konkrečių nuostatų, susijusių su tarpvalstybiniu komponentu, nukrypti leidžianti sąlyga dėl reikalavimus atitinkančių išlaidų, kiek tai susiję su veiklos išlaidomis, turėtų būti suderinta su pereinamojo laikotarpio pagalbos ir institucijų kūrimo komponentu;
            
         
               (4)
            
            
               kiek tai susiję su konkrečiomis žmogiškųjų išteklių vystymosi ir kaimo plėtros komponentų nuostatomis, Reglamento (EB) Nr. 718/2007 160 ir 188 straipsniuose nustatytos išankstinio finansavimo mokėjimo žmogiškųjų išteklių vystymosi ir kaimo plėtros komponentams sąlygos. Atsižvelgiant į patirtį, įgytą įgyvendinant šias taisykles, Komisijos išankstinis finansavimas, mokamas šalims, kurioms taikomas žmogiškųjų išteklių vystymosi ir kaimo plėtros komponentas, turėtų būti padidintas ir šios nuostatos turėtų būti suderintos su nuostatomis dėl išankstinio finansavimo regionų vystymosi komponentui;
            
         
               (5)
            
            
               šio reglamento nuostatos atitinka IPA komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 718/2007 iš dalies keičiamas taip:
   
               1.
            
            
               34 straipsnio 3 dalies e punktas pakeičiamas taip:
               
                           „e)
                        
                        
                           veiklos išlaidos, jeigu kitaip nenumatyta pagal bendruosius susitarimus, sudarytus su tarptautinėmis organizacijomis;“
                        
                     
         
               2.
            
            
               89 straipsnio 3 dalis papildoma šia pastraipa:
               „Veiklos išlaidos, įskaitant nuomos mokesčio išlaidas, susijusias tiktai su veiklos bendro finansavimo laikotarpiu, gali būti kiekvienu atskiru atveju laikomos atitinkančiomis reikalavimus.“
            
         
               3.
            
            
               160 straipsnio 3 dalis pakeičiama taip:
               „3.   Be 42 straipsnio nuostatų, mokėjimai išankstiniam finansavimui sudaro 30 % Europos Sąjungos įnašo paskutinius trejus atitinkamos programos metus ir jis atliekamas, kai tik įvykdomi 42 straipsnio 1 dalyje nustatyti reikalavimai. Prireikus, jeigu būtina esant biudžetiniam įsipareigojimui, išankstinio finansavimo suma gali būti mokama dviem dalimis.“
            
         
               4.
            
            
               160 straipsnio 4 dalis išbraukiama.
            
         
               5.
            
            
               188 straipsnio 1 dalis pakeičiama taip:
               „1.   Pagal šį komponentą išankstinis mokėjimas gali siekti 30 % Europos Sąjungos įnašo paskutinius trejus atitinkamos programos metus. Esant biudžeto asignavimų galimybei, išankstinio finansavimo suma gali būti mokama dviem ar keliomis dalimis.“
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 9 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 210, 2006 7 31, p. 82.
   
      (2)  OL L 170, 2007 6 29, p. 1.